**Iepirkuma līgums Nr. 01-29/284**

Rīgā 2018. gada 31. jūlijā

Valsts sabiedrība ar ierobežotu atbildību ***“Traumatoloģijas un ortopēdijas slimnīca”***, reģistrācijas Nr. 40003410729, turpmāk tekstā saukta - Pasūtītājs, tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personās, kuri rīkojas saskaņā ar statūtiem, no vienas puses, un

sabiedrība ar ierobežotu atbildību ***„DETLEFFI”***, reģistrācijas nr. 40003587636, turpmāk - Izpildītājs, tās valdes locekļa Dmitrija Detlevkina personā, kurš rīkojas saskaņā ar statūtiem, no otras puses, abi kopā turpmāk Līdzēji, saskaņā ar Publisko iepirkumu likumu un iepirkuma procedūru **„Elektrisko tīklu, elektroarmatūras apkope un apgaismojuma apkalpošana VSIA „Traumatoloģijas un ortopēdijas slimnīca””,** (identifikācijas Nr. VSIA TOS 2018/16MP), noslēdza šādu iepirkuma līgumu, turpmāk tekstā saukts – Līgums:

1. **LĪGUMA PRIEKŠMETS**
   1. PASŪTĪTĀJS uzdod un IZPILDĪTĀJS apņemas veikt elektrisko tīklu, elektroarmatūras apkopi un apgaismojuma apkalpošanu saskaņā ar Tehnisko – Finanšu piedāvājumu, Pielikums Nr.1 (turpmāk – SISTĒMA) PASŪTĪTĀJA objektā: VSIA „Traumatoloģijas un ortopēdijas slimnīca” (turpmāk – OBJEKTS) Līgumā noteiktajā kārtībā, un PASŪTĪTĀJS apņemas pieņemt izpildītos darbus un samaksāt šajā Līgumā paredzētās naudas summas Līgumā paredzētajā kārtībā.
   2. Kopējā Līguma cena ir **31791,75 EUR** *(trīsdesmit viens tūkstotis septiņi simti deviņdesmit viens euro 75 euro centi*). Pievienotās vērtības nodoklis nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam apmēram.
2. **PUŠU PIENĀKUMI**
   1. IZPILDĪTĀJS apņemas:
      1. Ar savu darbaspēku un aprīkojumu veikt regulārus SISTĒMAS montāžas un apkopes darbus vienu reizi nedēļā, pilnu astoņu stundu darba dienu, kā arī veikt darbus pēc ārkārtas pieprasījuma (steidzami 1 stundas laikā no izsaukuma brīža).
      2. IZPILDĪTĀJS pats atbild par darba drošības tehnikas noteikumu ievērošanu, ugunsdrošības, vides aizsardzības un citu normatīvo aktu, kas reglamentē šāda veida darba izpildi, ievērošanu veicot SISTĒMAS montāžas un apkopes darbus.
      3. IZPILDĪTĀJS pastāvīgi saskaņo ar PASŪTĪTĀJU un atbildīgajām institūcijām visas izmaiņas tehniskajā dokumentācijā, ja tādas radīsies.
   2. PASŪTĪTĀJS apņemas:
      1. Samaksāt IZPILDĪTĀJAM šajā Līgumā paredzētās summas Līgumā noteiktajā kārtībā.
      2. Nodrošināt IZPILDĪTĀJAM piekļūšanu OBJEKTAM iepriekš norunātajā laikā, savlaicīgi nodrošināt SISTĒMAS montāžas un apkopes darbiem nepieciešamo darba fronti.
      3. Pēc IZPILDĪTĀJA pieprasījuma nodot IZPILDĪTĀJA rīcībā visu nepieciešamo dokumentāciju, pilnvaras un citus dokumentus, kas nepieciešami Līgumā paredzēto darbu izpildei.
      4. Nekavējoties rakstveidā informēt IZPILDĪTĀJU par atklātajiem SISTĒMAS montāžas un apkopes darbu izpildījuma trūkumiem un nekvalitatīvi, nepilnīgi, neatbilstoši šī Līguma noteikumiem veiktu darbu.
      5. Avārijas gadījumā atbildīgā persona no PASŪTĪTĀJA puses informē IZPILDĪTĀJA kontaktpersonu.
3. **MAKSĀŠANAS KĀRTĪBA**
   1. PASŪTĪTĀJA norēķini ar IZPILDĪTĀJU tiek veikti:
      1. Visi maksājumi, tiek veikti saskaņā ar Tehnisko – Finanšu piedāvājumu par tekošajā mēnesī veiktajiem darbiem.
   2. PASŪTĪTĀJS samaksā IZPILDĪTĀJAM par iepriekšējā mēnesī veiktajiem darbiem saskaņā ar saņemto IZPILDĪTĀJA rēķinu, pārskaitot summu IZPILDĪTĀJA bankas norēķinu kontā **30** (trīsdesmit) kalendāro dienu laikā pēc IZPILDĪTĀJA rēķina saņemšanas;
   3. Līgumā paredzētā summa ietver materiālu vienas vienības izmaksas ar piegādi objektā. Materiālus PASŪTĪTĀJS apmaksā IZPILDĪTĀJAM pēc materiālu pavadzīmes piestādīšanas. Pavadzīmē norādītās materiālu vienas vienības izmaksas nedrīkst atšķirties no Tāmē, Pielikums Nr.1 norādītajām vērtībām.
   4. Līgumā paredzētā summa ietver vienas cilvēkstundas darba izmaksas regulāri veicamajiem neprognozējamajiem darbiem. Papildus izpildīto darbu PASŪTĪTĀJS apmaksā IZPILDĪTĀJAM pēc rēķina par izpildīto darbu piestādīšanas. Rēķinā norādītās vienas cilvēkstundas izmaksas nedrīkst atšķirties no Tāmē, Pielikums Nr.1 norādītajām vērtībām.
4. **LĪGUMA IZPILDES TERMIŅI UN GARANTIJAS**
   1. Līgumā paredzēto SISTĒMU IZPILDĪTĀJS apņemas apsekot un veikt nepieciešamos darbus OBJEKTOS punktā 2.1.1. paredzētajā kārtībā.
   2. Līgums par SISTĒMAS apkalpošanu tiek noslēgts uz 12 mēnešiem vai līdz brīdim, kad IZPILDĪTĀJS ir sniedzis pakalpojumu par visu Līguma summu, ja šāds apstāklis iestājas ātrāk vai vēlāk.
5. **LĪGUMA PĀRTRAUKŠANA UN SANKCIJAS**
   1. Ja IZPILDĪTĀJS nav izpildījis savas saistības, un nav visus šai līgumā paredzētos darbus veicis, šai Līgumā noteiktajā termiņā, viņa vainas dēļ, tad PASŪTĪTĀJAM ir tiesības pieprasīt no IZPILDĪTĀJA soda naudu 0,1% (vienas desmitdaļas procenta) apmērā no termiņā neizpildīto darbu līguma summas par katru kavēto dienu, bet ne vairāk, kā 10% (desmit procentu) apmērā no Kopējās Līguma cenas.
   2. Ja PASŪTĪTĀJS ir kavējis IZPILDĪTĀJU sakarā ar apkopes vai citiem darbiem, nenodrošinot darba fronti vai mainot jau saskaņotus projektus, tad SISTĒMAS apkalpes darbu izpildes termiņi pagarinās par tik dienām, par cik ir bijis kavējums.
   3. Ja PASŪTĪTĀJS nav veicis šai līgumā paredzētos maksājumus, tad IZPILDĪTĀJAM ir tiesības pieprasīt no PASŪTĪTĀJA soda naudu 0,1% (vienas desmitdaļas procenta) apmērā no termiņā nesamaksātajām naudas summām par katru nokavēto dienu, bet ne vairāk kā 10% (desmit procentu) apmērā no Kopējās Līguma cenas.
6. **NEPĀRVARAMA VARA**
   1. Abas līgumslēdzējas Puses nav atbildīgas par šajā līgumā noteikto saistību neizpildi vai daļēju izpildi, gadījumā, ja tas ir noticis neparedzamas varas ietekmē, kurus puses nevarēja paredzēt, novērst, ietekmēt un par kuru rašanos nenes atbildību.
7. **CITI LĪGUMA NOTEIKUMI**
   1. Līgums stājas spēkā pēc tā parakstīšanas un ir spēkā 12 (divpadsmit) mēnešus.
   2. Visi strīdi starp pusēm tiek risināti sarunu ceļā, bet ja puses nevar panākt vienošanos, tad strīdu izšķir Latvijas Republikas tiesa, pamatojoties uz Latvijas Republikā spēkā esošajiem normatīvajiem aktiem.
   3. Līgums sagatavots un parakstīts divos eksemplāros uz trīs lapām, neskaitot pielikumus, ar vienādu juridisku spēku, pa vienam eksemplāram katrai no pusēm.
   4. Atbildīgās personas līguma izpildē:
      1. PASŪTĪTĀJA kontaktpersona – energo un saimniecības nodaļas vadītājs Dainis Kalniņš, tālr. 29215262.
      2. IZPILDĪTĀJA kontaktpersona SIA „Detleffi” valdes loceklis Dmitrijs Detlevkins, mob.tālr.29124201.
   5. Visi Līguma grozījumi, labojumi un papildinājumi noformējami rakstveidā, LĪDZĒJIEM savstarpēji vienojoties. Tie pievienojami Līgumam kā pielikumi un kļūst par Līguma neatņemamām sastāvdaļām.
   6. Līgums sagatavots latviešu valodā divos eksemplāros uz 8 (astoņām) lapaspusēm. Līgums sastāv no līguma teksta uz 3 (trīs) lapaspusēm un 1 (viena) pielikuma uz 5 (piecām) lapaspusēm un ir šī Līguma neatņemama sastāvdaļa.
   7. Līguma viens eksemplārs atrodas pie Pasūtītāja, bet otrs pie IZPILDĪTĀJA; abiem eksemplāriem ir vienāds juridiskais spēks.
8. **LĪDZĒJU PARAKSTI UN JURIDISKĀS ADRESES**

|  |  |  |  |  |
| --- | --- | --- | --- | --- |
| **PASŪTĪTĀJS:** | | **Izpildītājs:** | | |
| Valsts sabiedrība ar ierobežotu atbildību  “**Traumatoloģijas un ortopēdijas slimnīca**”  Reģ. Nr. 40003410729  Duntes iela 22, Rīga, LV-1005  „Swedbank” AS, Kods: HABALV22  Konta Nr. LV92HABA0551009437916  Tel.67399300, fakss 67392348 | | SIA “Detleffi”  Reģ. Nr. 40003587636  Ēbelmuižas iela 4 - 36, Rīga, LV-1058  AS DnB bank  Konta Nr.LV47RIKO0002013013487  Kods: RIKOLV2X  Tel.29124201, e-pasts detleffi@inbox.lv | | |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētāja Anita Vaivode  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle Inese Rantiņa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis Modris Ciems | | \_\_\_\_\_\_\_\_\_\_\_\_\_\_\_\_\_\_\_\_  Valdes loceklis Dmitrijs Detlevkins |  |

**Pielikums Nr.1**

**31.07.2018. Līgumam**

**Nr. 01-29/284**

|  |
| --- |
| „Elektrisko tīklu, elektroarmatūras apkope un apgaismojuma apkalpošana VSIA „Traumatoloģijas un ortopēdijas slimnīca”” Identifikācijas Nr. VSIA TOS 2018/16MP |
| **Tehniskais - finanšu piedāvājums** |  |

**PASŪTĪTĀJS: IZPILDĪTĀJS:**

VSIA “Traumatoloģijas un ortopēdijas slimnīca” SIA “Detleffi”

Reģ. Nr. 40003410729 Reģ. Nr. 40003587636

\_\_\_\_\_\_\_\_\_\_\_\_\_\_\_\_\_\_ valdes priekšsēdētāja Anita Vaivode \_\_\_\_\_\_\_\_\_\_\_\_\_\_\_\_\_\_\_\_\_\_ valdes loceklis Dmitrijs Detlevkins

\_\_\_\_\_\_\_\_\_\_\_\_\_\_\_\_\_\_ valdes locekle Inese Rantiņa

\_\_\_\_\_\_\_\_\_\_\_\_\_\_\_\_\_\_ valdes loceklis Modris Ciems